Document ID: /fineweb-2-swissfilter-quality_10-filterrobots/filtered/05603.jsonl.gz/99

Pročitajte mesečni horoskop koji je za vas pripremio Igor Pavluković.
Razgovarajte UŽIVO sa astrologom:
Posao
Drage Device,
Mars će 2. septembra praviti opoziciju sa Neptunom i prouzrokovaće ozbiljne smetnje na relaciji sa poslovnim partnerima. Pojaviće se nejasnoće i propusti koji će dovesti u pitanje vašu dalju saradnju, jer ćete se suočavati sa gubicima. Biće vam potrebno mnogo strpljenja i napora da uklonite propuste i da se uskladite u zajedničkom radu. U protivnom ćete prekinuti saradnju. Mars će 6. septembra praviti trigon sa Plutonom i motivisaće vas da više napora uložite u poslove koji su povezani sa oblastima zabave, kreativnosti, prosvete, ugostiteljstva, kao i da investirate u akcije i istraživanje tržišta jer će vam to doneti dobitke. Venera će praviti trigon sa Jupiterom i omogućiće vam da unapredite vašu ponudu usluga. Imaćete neophodna sredstva i ostvarićete zaradu veću od očekivane. Uspeh ćete imati u uslugama vezanim za lepotu i kozmetiku. Venera će 10. septembra ući u znak Škorpiona gde je u izgonu i to će vas suočavati sa zahtevnim sagovornicima, što će otežavati vaš napredak u poslovnim pregovorima. Moraćete ulagati više napora oko mušterija ako se bavite trgovinom.
Mars će 15. septembra ući u znak Vage gde je u izgonu, što će od vas zahtevati da budete pažljivi u rukovanju finansijama, a to vam neće biti lako jer ćete biti skloni ishitrenim potezima i investicijama. Mars će 25 septembra praviti trigon sa Saturnom i doneće vam uspeh u pregovorima oko velikog i dugoročnog projekta, kao i u poslovima povezanim sa saobraćajem, IT industrijom i inženjeringom. Merkur će krenuti retrogradno 27. septembra i izazivaće zastoje i teškoće na polju novca. Izbegavajte da ulazite u nove velike investicije i budite štedljivi. Trigon Venere sa Neptunom će vam doneti dobar osećaj za rad sa klijentima i omogućiće vam uspeh u javnim oblastima. Ostvarićete uspešne prezentacije i nastupe.
Nezaposlene Device će imati povoljne uslove za zaposlenje u oblastima javnosti, usluga, zabave, ugostiteljstva i menadžmenta. Honorarni poslovi će vam se isplatiti.
Razgovarajte UŽIVO sa astrologom:
Ljubav
Ako ste u vezi:
Opozicija Marsa sa Neptunom na početku septembra prouzrokovaće nesklad u vašem odnosu sa voljenom osobom i razočaranja koja će dovesti vašu vezu na korak do prekida. Uz pomoć trigona Venere sa Jupiterom uverićete se da su vaše sumnje bile neosnovane i da su bile izazvane vašim unutrašnjim podsvesnim previranjima. Uspostavićete sklad u vezi.
Druga polovina septembra vam donosi nove nejasnoće i nesigurnosti. Neke partnerove poteze ćete pogrešno protumačiti. Zahvaljujući trigonu Merkura sa Jupiterom, kroz otvorene razgovore sa voljenom osobom ćete uspeti da jedno drugom razjasnite šta vam se dešava i bolje ćete se razumeti. Krajem meseca ćete uživati u skladnim intimnim trenucima.
Ako ste slobodni:
Na početku septembra ćete doživeti veliko razočarenje u osobu koja vas je privlačila. Otkrićete nedostatke koje je ova vešto skrivala od vas. Ubrzo potom ćete upoznati nekog novog ko će vas privući vedrinom, inteligencijom, optimizmom i atraktivnim izgledom. Počećete da se viđate i dopašćete se jedno drugom ali će vam trebati da se bolje upoznate pre nego što budete sigurni da li jedno drugom odgovarate u dovoljnoj meri. Krajem meseca je moguć početak nove veze.
Nešto starije Device će biti sklone da idealizuju jednu osobu i njihova osećanja će biti promenljiva i nestabilna. U trećoj dekadi meseca će vam se pružiti šansa da se zbližite sa osobom koja vam duže vreme poklanja svoju pažnju.
Razgovarajte UŽIVO sa astrologom:
Zdravlje
Uglavnom ćete biti dobrog i stabilnog zdravlja većim delom septembra. Potrebno vam je više kretanja i boravak na čistom vazduhu. Izbegavajte inertnost i lenjost. Ako budete previše vremena provodili sedeći, imaćete bolove u krstima i zglobovima. Prijaće vam svakodnevna šetnja i rekreativne fizičke aktivnosti. Moguća je slabija cirkulacija povremeno.
Vaša ishrana bi trebalo da sadrži srednje kalorična namirnice sa dovoljno vitamina. Jedite što više povrća kao što su šargarepa, peršun, celer, grašak, boranija, karfiol, sočivo i pasulj. Prijaće vam čorbe i sokovi od povrća. Od voća jedite jabuke, kruške, grožđe, urme i pijte sok od pomorandže. Meso, testenine, jaja, hleb i mlečne proizvode jedite umereno.
Srećni brojevi: 2, 7, 12, 16, 23
Mesečni horoskop preuzet sa sajta astrolozi.com. Zabranjeno preuzimanje bez dozvole i navođenja izvora.